Salme Vallateater

Salme Vallateater on Saare maakonnas Salme alevikus Salme rahvamajas tegutsev harrastusteater. 

1901. aastal ilmus kohalikus ajalehes sõnum näitemängu tegemisest toonases Anseküla kihelkonnas. 1918. aastal moodustati haridusselts Salme, millel oli ka oma näitering. 1950. aastal kolis näitering vastvalminud Salme rahvamajja.Näitemängu ajalugu Sõrvemaal. Salme Vallateatri koduleht. Vaadatud 14.07.2020. 

Nüüdisajal on vallateatri hing Salme rahvamaja juhataja Maire Sillavee.Aare Laine. Salme näiteseltskond – Läänemere isandad, Puujalg ja Ükssilm Saarte Hääl / Postimees, 02.08.2013. Põhitrupi kõrval tegutsevad teatris noortetrupp ja seeniortrupp.Salme Vallateater. Koduleht. Vaadatud 21.12.2023.

Salme Vallateatrist on välja kasvanud noorte Salme Sõnaring.

"Läänemere isandad"
Salme Vallateatri üks suurejoonelisemaid lavastusi on olnud 30. juulil 2010 esietendunud “Läänemere isandad”, mis põhines August Mälgu samanimelisel ajaloolisel seiklusromaanil ning mille tegevustik viis vaataja ajas ligikaudu 900 aastat tagasi – Saaremaale ja Rootsisse Sigtunasse (vt Sigtuna hävitamine). 

Loo lavastas Salme valla elanik, teatriprofessionaal Väino Uibo, stsenarist oli Sulev Raudsepp, kunstnik Endla Tuutma, kostüümikunstnik Tiia Kobin (pälvis selle eest Saare maakonna meistri auhinna KadakMari 2010). Lavastusel oli isegi oma relvameister – Aadu Himmist. Näitlejaid tegi kaasa üle poolesaja.2012. aasta – "Läänemere isandad" Salme Vallateatri koduleht. Vaadatud 14.07.2020. Algupärane mängukoht oli Saaremaal Salme rannapark – mererand kadakate, valgel hobusel ratsutaja ja päikeseloojanguga, rääkimata paatidest ja tõrvikutest merel. 

"Läänemere isandaid" mängiti neljal suvel, traditsiooniliselt lõpetati sellega siis ka igal suvel augustis peetud merenädal.Aare Laine. Salme näiteseltskond – Läänemere isandad, Puujalg ja Ükssilm Saarte Hääl / Postimees, 02.08.2013.

 Uuemaid lavastusi 
 U. Lennuk – "Igavene kapten" (2018)
 A. Kivirähk – "Uljas neitsi" (2018)
 J. Tuulik – "Tüürimees Benjamin" (2018)
 K. B. Väljamäe – "Suur mees juba" (2018)
 A. Gelman – "Pink" (2019)
 E. Aule – "Astuge edasi" (2019)
 I. Abele – “Saar” (2019)
 E. Ruus “Klassikokkutulek” (2019)
 H. Wuolijoki “Niskamäe naised … mehed ka” (2020)
 K. Kaur “Kaval-Ants ja Vanapagan” (2020)
 J. Puusepp “Kukk” (2021)
 M. Waltari “Tule tagasi, Gabriel!”(2022)
 P. Quilter “Veel üks pilet”(2022)
 N. R. Nash "Vihmameister"(2023)

Tunnustus
2022. aastal pälvis Salme vallateater Eesti Kultuurkapitali rahvakultuuri sihtkapitali aastapreemia.Kartu Kalmus. Salme vallateater pälvis rahvakultuuri sihtkapitali aastapreemia Saarte Hääl, 13.02.2022.

Viited

Välislingid
 Teatri koduleht
 Teatri Facebooki leht

Kategooria:Eesti harrastusteatrid
Kategooria:Saaremaa